Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Yoga e ko ari ka Oogirde Malal fii Koorka
En fuɗɗorii innde Alla, Jom moƴƴere huuɓunde, Jom yurmeende heeriinde.
Musiɓɓe julɓe tedduɓe, Janngooɓe Misiide, miɗen nelda on e nduu lewru koorka (suumayee) ɗoo yoga e gimɗi arɗi e fii ñaawooje koorka, ka deftere Ceerno Mo Mombeya (Yo Alla hilno ɓe o yaafoo). Ɗum non, wonaa ko ɗuuɗi, tawde kono Ceerno on jooporinoo non ka hunorde damal fii dewe diina; wonde si ɓe fensitay ko yowondiri e ñaawooje mun ɗen kon, haray juutay, ko maa tun si en yiltiti e ɗeya defte ngam ɓeydo-ɗen bayyino.
Ceerno en maaki (Yo Alla hilno ɓe):
Jul, hoora, zakkaa, ɓaawo ɗu’un
si a waw hajjaa, ɗalu welsindagol.
Si mi jannti no ɗi’i nay huuwirtee,
juutay, heƴataa ɗo’o, ndar to Khalil.
E nder hen, men ɗustuno gimɗi seeɗaaji, joluɗi e ngal damal fii koorka, tawayɗi ko ñaawooje go’o yewtata fii mun ɗe hinaa yowondirɗe e koorka.
Bismillah:
Ramalaana si giide mu’um tabitii,
si a hoorii laɓɓin anniyagol.
Wata hooru e shikke; si gooto yi’ii
yonataa ma, walaw si wonii daragol.
Kono yiiɗo ndua hoyɗuɗo oon si taƴii,
o waɗay kaffaara e dow yoɓugol.
Kono oon si yi’ii juuldaandu taƴii,
waɗɗaaki mo njoɓdi e kaffirugol.
Wata hooran yarde e nyaamude tun,
e jimaa’u, ko ɗum woni ñallirgol.
Hoorir tere jeeɗiɗi wonɗe e ma’
si wanaa ɗum ñaamu, wonaa e desal
Fensito kelme:
- Wa law: Ko helmere Arabre, firo mayre ko, hay si tawii non…
- Hoyɗuɗo:Ko ɓe faandii ɗoo, ko hellifaaɗo on; tawde no jeyaa e maande hellifeede; hoyɗugol no yiida e suddiiɗo.
- Jimaa’u: Ko renndidugol e sonna mun.
Faransiire: Du Jeûne
Le Ramadan, quand la lune en est bien établie,
si tu jeûnes, fais-le avec certitude d’intention.
Ne jeûne pas dans le doute. Quand un seul voit la lune,
que cela ne te suffise pas, même si elle s’est levée.
Mais celui qui l’a vue, quand il a rêvé 1, s’il rompt le jeûne,
il devra une aumône et puis un jour de jeûne.
Mais voyant la lune du mois de fête, s’il rompait le jeûne,
il ne lui serait imposé ni jour de jeûne en plus, ni pénitence.
Ne jeûne pas que pour le boire, le manger
et les gens, car cela, c’est faire un jour sans manger.
jeûne de tous les sept sens 2 qui en toi se trouvent ;
sinon mange et mène ta vie conjugale.
Notes:
1. Quand il est pubère; allusion aux rêves érotiques qui confirment la puberté.
2. L’ouïe, la vue, le croire, le goût, l’odorat, le sexe et le toucher.
Timmii.
Oogirde Malal —Le Filon du Bonheur Eternel
Thierno Muhammadou Samba Mombeya
Salminaango,
Misiide Network
Fii diina, pinal e pulaagu
www.misiide.net
2 Responses to Yoga e ko ari ka Oogirde Malal fii Koorka
-
On jaaraama dee moodi en, laaɓii tal, yo Alla wallu en no hoorduɗen lewru ndun dow jam e kisal.
-
A jaaraama kotoo mi weltike, ko innuzaa kon.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn kac_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn ewe_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn por_Latn fuv_Latn fuv_Latn fuv_Latn fuv_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn eng_Latn fra_Latn fra_Latn fuv_Latn epo_Latn wol_Latn fuv_Latn eng_Latn fuv_Latn kab_Latn fuv_Latn unk fuv_Latn unk fuv_Latn